open-index/open-wikipedia-markdown huggingface dataset:
Αγραφοί Κέρκυρας

Οι **Αγραφοί** είναι χωριό της Κέρκυρας. Αποτελεί έδρα ομώνυμης τοπικής κοινότητας, της δημοτικής ενότητας (τέως δήμου) Εσπερίων, του δήμου Βόρειας Κέρκυρας, της περιφερειακής ενότητας του Νομού Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης* και των μεταβολών μετά από αυτό το πρόγραμμα.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων. 
*Οι Αγραφοί έχουν χαρακτηριστεί παραδοσιακός οικισμός.
Στην τοπική κοινότητα Αγραφών ανήκει και ο οικισμός Αγία Παρασκευή.
## Γεωγραφία
Οι Αγραφοί είναι πεδινό χωριό στη βόρεια Κέρκυρα. Βρίσκεται ανάμεσα στα χωριά Καρουσάδες και Άγιοι Δούλοι, σε μέσο σταθμικό υψόμετρο 99. Απέχουν 31 χλμ. περίπου ΒΔ. της πόλης της Κέρκυρας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 5,068 χμ² (2011).
## Γενικά στοιχεία
Σύμφωνα με κάποια εκδοχή, η ονομασία του οικισμού οφείλεται στους «άγραφους», που ήταν χωρικοί ελεύθεροι από φορολογικές υποχρεώσεις απέναντι στο κράτος. Ο οικισμός έχει πολλά, παραδοσιακής αρχιτεκτονικής, σπίτια βαμμένα σε όμορφους χρωματισμούς  
## Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Ακρολοφιτών του νομού Κέρκυρας. Το 1912 ορίστηκε έδρα της κοινότητας Αγραφών. Με το ΦΕΚ 244Α - 04/12/1997 αποσπάστηκε από την κοινότητα Αγραφών και προσαρτήθηκε στον δήμο Εσπερίων. Με το ΦΕΚ 87Α - 07/06/2010 αποσπάστηκε από τον δήμο Εσπερίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.
## Αξιοθέατα
Η εκκλησία της Οδηγήτριας, βαμμένη σε όμορφα παστέλ χρώματα, με ιστορία που ανάγεται στον 13ο αιώνα. Στο προαύλιο του ναού εντυπωσιάζει η μνημειακή κεντρική είσοδος με την περίτεχνη διακόσμηση και με τις τοιχογραφίες των αγίων Πέτρου και Παύλου δεξιά και αριστερά.
## Εκδηλώσεις
Το πανηγύρι της εκκλησίας της Οδηγήτριας στις 22 και 23 Αυγούστου, με τη συμμετοχή του χορευτικού συλλόγου Αγραφιτών και τις παραδοσιακές κερκυραϊκές στολές.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://www.youtube.com/watch?v=XJX5weIdlXU

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Βαλανείο Κέρκυρας

Το **Βαλανείο** είναι χωριό στην βόρεια Κέρκυρα. Διοικητικά ανήκει στον Δήμο Βόρειας Κέρκυρας του ομώνυμου νομού.  Σύμφωνα με την απογραφή του 2011, έχει 224 κατοίκους. Απέχει 27 χιλιόμετρα από τη πόλη της Κέρκυρας.

Το χωριό πρώτη φορά συναντάται σε έγγραφο το 1347, στο οποίο αναφέρεται ότι ήταν ένα από τα 23 χωριά που βοήθησαν στην ανέγερση του μοναστηριού του Παντοκράτορα, στο βουνό Ιστόνη ή Παντοκράτορας. Η ονομασία του πιθανότατα προέρχεται από τη λέξη *Βαλανεία* που στην αρχαιότητα ονομάζονταν τα αρχαιοελληνικά λουτρά, καθώς είναι χαρακτηριστική η ομοιότητα της λέξης με τη σημερινή ονομασία *Βαλανειό*. Στο χωριό υπάρχουν τρεις χριστιανικές εκκλησίες: ο Άγιος Αρσένιος, ο Άγιος Ιάκωβος και ο Άγιος Νικόλαος, που σήμερα χρησιμοποιείται ως νεκροταφείο.

## Πληθυσμός

## Παραπομπές


Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Βελονάδες Κέρκυρας

Οι **Βελονάδες** είναι χωριό της Κέρκυρας, το οποίο βρίσκεται στο βόρειο τμήμα του νησιού. Διοικητικά υπάγεται στον Δήμο Κεντρικής Κέρκυρας και Διαποντίων Νήσων της Περιφερειακής Ενότητας Κέρκυρας, στην Περιφέρεια Ιονίων Νήσων.

Σύμφωνα με την απογραφή του 2021, ο πληθυσμός του οικισμού ανέρχεται σε 398 κατοίκους.

## Πληθυσμός

## Παραπομπές


Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Γουσάδες Κέρκυρας

Οι **Γουσάδες** είναι χωριό στην Κέρκυρα, το οποίο βρίσκεται προς τις βορειοδυτικές ακτές του νησιού, σε υψόμετρο 40 μέτρα. Διοικητικά ανήκει, μαζί με τον Αρίλλα, τους Μαγουλάδες, τους Πουλημάτες και το Τσουκαλιό αποτελούν την κοινότητα Μαγουλάδων που υπάγεται στην δημοτική ενότητα Εσπερίων του δήμου Βόρειας Κέρκυρας ενώ σύμφωνα με την απογραφή του 2011, έχει 218 κατοίκους.

## Πληθυσμός

## Παραπομπές




Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Λιβάδι Κέρκυρας

Το **Λιβάδι**, παλαιότερα γνωστό ως **Πετσάτικα**, είναι χωριό στην Κέρκυρα. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 360 κατοίκους.

## Δημογραφία
### Πληθυσμιακή εξέλιξη

## Παραπομπές



	

Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Μαγουλάδες Κέρκυρας

Οι **Μαγουλάδες** είναι χωριό στο βορειοδυτικό άκρο της Κέρκυρας. Διοικητικά ανήκει στον δήμο Κέρκυρας του ομώνυμου νομού. Σύμφωνα με την απογραφή του 2021, έχει 259 κατοίκους.

Το χωριό εκτείνεται από το Σιδάρι μέχρι την παραλία του Αρίλλα. Απέχει 35 χιλιόμετρα από την πόλη της Κέρκυρας. Είναι ένα χωριό με μακραίωνη ιστορία που αναφέρεται ήδη στον Όμηρο με το όνομα Μάγουλα που σημαίνει λόφος. Τους Μαγουλάδες επισκέφθηκε και ο Πλάτωνας το 405 π.Χ. όταν συμμετείχε στις γιορτές των Ληναίων προς τιμήν του Θεού Διονύσου, που γίνονταν στο χωριό Νυμφές.

Η ιστορία των Μαγουλάδων αποτυπώνεται στις πολλές αρχοντικές κατοικίες στο χωριό, αλλά και στο πλήθος των εκκλησιών και μοναστηριών που διαθέτει. Μία από αυτές είναι η Παναγία Μαγουλάδων, ή Παναγία Υψηλής που είναι από τις παλαιότερες και μεγαλύτερες Μονές της Κέρκυρας, καθώς χρονολογείται στο πρώτο τέταρτο του 10ου αιώνα. Η Μονή αυτή, λόγω της σημασίας και της σπουδαιότητας του αρχιτεκτονικού της συνόλου και των κειμηλίων που φυλάσσει, έχει χαρακτηρισθεί ως ιστορικό διατηρητέο μνημείο.

Ο κεντρικός ναός των Μαγουλάδων, οι «Άγιοι Θεόδωροι», ξεκίνησαν να χτίζονται το 1920.

Στους Μαγουλάδες ξεκίνησε τη λειτουργία του το 2001, ένα από τα σπίτια του συλλόγου «Το Χαμόγελο του παιδιού», σε ένα κτίσμα του 1730 που παραχωρήθηκε από την εκκλησία.

Την τρίτη ημέρα του Πάσχα γίνεται μια από τις μεγαλύτερες λιτανείες του νησιού.

## Πληθυσμός

## Παραπομπές


Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Στάουσα Κέρκυρας

Η **Στάουσα** είναι οικισμός στους Αυλιώτες Κέρκυρας. Διοικητικά ανήκει στον Δήμο Βόρειας Κέρκυρας του Νομού Κέρκυρας.  Σύμφωνα με την απογραφή του 2011, έχει 56 κατοίκους.

## Πληθυσμός

## Παραπομπές





Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Άγιος Μαρτίνος Κέρκυρας

Ο **Άγιος Μαρτίνος** είναι χωριό της Κέρκυρας. Διοικητικά ανήκει στον δήμο Βόρειας Κέρκυρας της περιφέρειας Ιονίων Νήσων και σύμφωνα με την απογραφή του 2011, ο πληθυσμός του ανέρχεται στους 115 κατοίκους.

## Γενικά στοιχεία
Βρίσκεται στο βόρειο τμήμα της Κέρκυρας και είναι κτισμένος σε υψόμετρο 160 μέτρων. Αναγνωρίστηκε επίσημα ως οικισμός το 1940 και στην απογραφή του ιδίου έτους είχε πληθυσμό 31 κατοίκων.

Διοικητικά υπήχθη αρχικά στην επαρχία Κερκύρας μέχρι και το 1997 που καταργήθηκαν οι επαρχίες. Έως το 1989 ήταν χωριό της κοινότητας Λαυκίου, ενώ από το 1989 μέχρι το 2010 ανήκε στον δήμο Θιναλίου. Έπειτα περιήλθε στον δήμο Κέρκυρας και από το 2019 ανήκει στον νεοσύστατο δήμο Βόρειας Κέρκυρας.

## Απογραφές πληθυσμού

## Παραπομπές




Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Άγιος Στέφανος Επισκέψεως Κέρκυρας

Ο **Άγιος Στέφανος** Επισκέψεως ή Άγιος Στέφανος Θιναλίου, είναι παραθαλάσσιο χωριό στην Κέρκυρα με υψόμετρο 15 μέτρα. Βρίσκεται στις βόρειες ακτές του νησιού, σε απόσταση 35 χλμ. Β.-ΒΔ. (μέσω Πυργί) από τη πόλη της Κέρκυρας, ανάμεσα στους επίσης παραλιακούς οικισμούς Ρόδα (Δ.) και Αχαράβη (Α.). Ως οικισμός αναφέρεται επίσημα το 1981 να απογράφεται στην τότε κοινότητα Επισκέψεως. Το 1989 με το ΦΕΚ 178Α - 30/06/1989 αποσπάται από την κοινότητα Επισκέψεως και προσαρτάται στο δήμο Θιναλίου. Σύμφωνα με το σχέδιο Καλλικράτης και μετά την τροποποίησή του το 2019, μαζί με την Επίσκεψη αποτελούν την τοπική κοινότητα Επισκέψεως που υπάγεται στη δημοτική ενότητα Θιναλίου του δήμου Βόρειας Κέρκυρας και σύμφωνα με την απογραφή 2011 έχει πληθυσμό 205 κατοίκους.

## Πληθυσμός

## Δείτε επίσης
Στην Κέρκυρα υπάρχουν οι συνώνυμοι οικισμοί: Άγιος Στέφανος Αυλιωτών και Άγιος Στέφανος Κασσωπαίων.

## Παραπομπές




Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Μπουλκίζα

Η **Μπουλκίζα** () είναι πόλη και δήμος στον Νομό Ντίμπρα στην ανατολική Αλβανία. Δημιουργήθηκε κατά τη μεταρρύθμιση της τοπικής αυτοδιοίκησης του 2015 με τη συγχώνευση του πρώην δήμου Μπουλκίζα με τους γειτονικούς δήμους Φούσα-Μπουλκίζα, Γιορίτσα, Μαρτάνες, Όστρεν, Σουπένζα, Τρεμπίστ και Ζερκάν. Η έδρα του δήμου είναι η πόλη Μπουλκίζα. Ο συνολικός πληθυσμός είναι 31.210 (απογραφή 2011), και η συνολική έκταση 678,51 τ.χλμ.. Ο πληθυσμός του πρώην δήμου κατά την απογραφή του 2011 ήταν 8.177 κάτοικοι. 

Η Μπουλκίζα βρίσκεται στην ανατολική Αλβανία. Ανατολικά βρίσκεται η Μεγάλη Ντίμπρα (Βόρεια Μακεδονία), βόρεια η Ντίμπρα (Αλβανία), δυτική η περιοχή Μάτι και τα Τίρανα, ενώ νότια βρίσκεται το Λιμπράζντι. Στον δήμο αυτό βρίσκεται επίσης η πόλη Κράστα με 5.969 κατοίκους. Στη Μπουλκίζα και τη Κράστα, υπάρχουν οι μεγαλύτερες πηγές χρωμίου. Μαζί με 36 χιλιάδες εκτάρια δάσους από πεύκα και οξυές, συνθέτουν τους σημαντικότερους οικονομικούς πόρους της περιοχής. 

## Ιστορία
Οι κάτοικοι της περιοχής ήταν πάντα ένα καλό παράδειγμα αντίστασης, εναντίον του εχθρού, των Οθωμανών, των Σέρβων, των Ιταλών και ούτω καθεξής, επειδή η κοιλάδα της Μπουλκίζα βρίσκεται σε σταυροδρόμι το οποίο είναι η κύρια είσοδος προς την εσωτερική πλευρά της Αλβανίας. Γνωστή είναι η Μάχη της πεδιάδας του Βαϊκάλι (Απρίλιος 1465), της Γκορίτσα (1844), της Ξιξούλα (1860), η άνοιξη του Μούρε (1921) κλπ. Στην αρχή της Αναγέννησης, ο πληθυσμός της περιοχής, πολέμησε και επικράτησε του στρατού του Χαϊρεντίν Πασά. Οι κάτοικοι της περιοχής συνέβαλαν στα ιστορικά γεγονότα καθώς οι πατριώτες της περιοχής αυτής ήταν μέρος της δήλωσης της Ανεξαρτησίας το 1912.

## Γεωγραφική θέση
Το μεγαλύτερο μέρος του ανάγλυφου αποτελείται από βουνά, τα οποία ξεκινούν από 420 μ. και φτάνουν ως 2101 μ. Στην περιοχή βρίσκεται η κοιλάδα της Μπουλκίζα  η οποία έχει μήκος 25 χλμ. και πλάτος 1 χλμ. Δίπλα από την κοιλάδα βρίσκεται το Πέρασμα Μπουάλι σε υψόμετρο 842 μ. 

## Κλίμα
Το κλίμα γύρω από την Μπουλκίζα είναι ηπειρωτικό, ψυχρό το χειμώνα και ξηρό το καλοκαίρι. Η κοιλάδα είναι ανοικτή από την ανατολική πλευρά και έτσι ευάλωτη σε καιρικά φαινόμενα. Η μέση θερμοκρασία είναι 10° C και η μέγιστη έως 35° C το καλοκαίρι. Κατά τη διάρκεια του χειμώνα η χαμηλότερη θερμοκρασία είναι -18° C. Ο μέσος υετός είναι 980 χιλιοστά. 

## Παραπομπές


Κατηγορία:Πόλεις της Αλβανίας
Αναπαυτήρια Κέρκυρας

Τα **Αναπαυτήρια** είναι οικισμός της Κέρκυρας. Υπάγεται διοικητικά στην τοπική κοινότητα Λουτσών, της δημοτικής ενότητας (τέως δήμου) Θιναλίων, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων. 
## Γεωγραφία
Τα Αναπαυτήρια είναι οικισμός της βορειοανατολικής Κέρκυρας. Βρίσκονται στις βορειοανατολικές υπώρειες του Παντοκράτορα, δίπλα στο χωριό Λούτσες και σε μέσο σταθμικό υψόμετρο 320. Ο οικισμός απέχει 42 χλμ. περίπου Β. ΒΔ. της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Λουτσών της Κέρκυρας. Το 1989 αποσπάστηκε από την κοινότητα Λουτσών και προσαρτήθηκε στον δήμο Θιναλίου. Με το ΦΕΚ 87Α - 07/06/2010 αποσπάστηκε από τον δήμο Θιναλίου και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.
## Αξιοθέατα
*Οι *γούβες* Λουτσών (Μικρή και Μεγάλη), χαρακτηριστικοί κρατηροειδείς, καρστικοί σχηματισμοί, λίγο ανατολικότερα του οικισμού σε υψόμετρα 350 και 490, αντίστοιχα

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Βόρειας Κέρκυρας
Κατηγορία:Χωριά της περιφερειακής ενότητας Κέρκυρας
Απραός Κέρκυρας

Ο **Απραός** είναι οικισμός και παραλία στην Κέρκυρα. Σύμφωνα με την απογραφή του 2011, έχει πληθυσμό 5 κατοίκων.

## Γενικά στοιχεία
Ο Απραός ή Καλαμάκι βρίσκεται στο βορειοανατολικό τμήμα του νησιού, σε υψόμετρο 10 μέτρων, πολύ κοντά στην Κασσιόπη και 45 χιλιόμετρα από την πόλη της Κέρκυρας. Αναφέρεται για πρώτη φορά στην απογραφή του 1981 και διοικητικά ανήκε αρχικά την κοινότητα Λουτσών της επαρχίας Κέρκυρας και αργότερα στον δήμο Θιναλίου. Το 2010 υπήχθη στον καλλικρατικό δήμο Κέρκυρας από το 2019 ανήκει στον δήμο Βόρειας Κέρκυρας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Σάυ Σ. Γιανγκ

Ο **Σάυ (Σάυρους) Σ. Γιανγκ** ο νεότερος (*Cy C. Young Jr.*, 23 Ιουλίου 1928 – 6 Δεκεμβρίου 2017) ήταν Αμερικανός αθλητής του στίβου, που αγωνιζόταν κυρίως στον ακοντισμό. Παραμένει ο μοναδικός Αμερικανός άνδρας που κέρδισε ποτέ χρυσό μετάλλιο σε Ολυμπιακούς Αγώνες στον ακοντισμό.

## Απαρχές και σταδιοδρομία
Ο Σάυ Γιανγκ γεννήθηκε ως Σάυρους (*Cyrus*, δηλαδή Κύρος) Σ. Γιανγκ στο Μοντέστο (Καλιφόρνια). Στην παιδική του ηλικία υπέφερε από άσθμα.

Ο Γιανγκ γνώρισε τον ακοντισμό στο μεταλυκειακό κέντρο (Junior College) του Μοντέστο, όπου σπούδασε επί δύο έτη, άρχισε όμως να αθλείται σοβαρά μετά την εγγραφή του στο UCLA το 1948. Το 1950 κατέλαβε τη δεύτερη θέση, μετά τον Μπαντ Χελντ στο πρωτάθλημα του NCAA.

Απεφοίτησε από το UCLA το 1951 και το επόμενο έτος, σε ηλικία 24 ετών, κατέρριψε το ρεκόρ ΗΠΑ στον ακοντισμό με 78,13 μέτρα (ρεκόρ παλαιού ακοντίου). Εκπροσώπησε έτσι τη χώρα του το ίδιο έτος στους Ολυμπιακούς Αγώνες του Ελσίνκι, αγωνιζόμενος την επόμενη ημέρα των γενεθλίων του, και παίρνοντας την πρώτη θέση με βολή 73,78 μέτρα. Αυτή η επίδοση αποτελούσε και νέο ολυμπιακό ρεκόρ. Ας σημειωθεί ότι τη δεύτερη θέση κατέλαβε επίσης αθλητής των ΗΠΑ, παρά το ότι αγωνίζονταν σε μια χώρα, τη Φινλανδία, με μεγάλη παράδοση στο συγκεκριμένο αγώνισμα (4 χρυσά μετάλλια σε Ολυμπιακούς *μέχρι τότε*).

Ο Γιανγκ συνέχισε τον ακοντισμό και μία τετραετία αργότερα ήταν έτοιμος να υπερασπισθεί τον ολυμπιακό τίτλο του. Τον Απρίλιο του 1956 πέτυχε την καλύτερη επίδοση της σταδιοδρομίας του, με 79,16 μ., αλλά επειδή οι Ολυμπιακοί Αγώνες θα τελούνταν στο Νότιο Ημισφαίριο, όπου οι εποχές είναι αντίστροφες, καθυστέρησαν μέχρι τα τέλη Νοεμβρίου. Λίγους μήνες πριν τους αγώνες, ο Πολωνός Γιάνους Σίντγουο κατέρριψε το παγκόσμιο ρεκόρ στον ακοντισμό με 83,66 μέτρα. Ωστόσο, ο Γιανγκ ταξίδεψε στους Αγώνες ως ένα από τα φαβορί. Αλλά τρεις ημέρες πριν τον αγώνα στραμπούληξε τον αστράγαλό του, κάτι που του προκαλούσε πόνο καθώς «φύτευε» το πόδι του για να εκτινάξει το ακόντιο.

Στους προκριματικούς συμμετείχαν 21 αθλητές από 12 χώρες. Ο Γιανγκ κατόρθωσε να προκριθεί στον τελικό, καθώς πέρασε το όριο των 66 μ., αλλά εκεί μπόρεσε να ρίξει μόλις στα 68,64 μ., καταλαμβάνοντας έτσι την ενδέκατη θέση.

## Τιμητικές διακρίσεις
Ο Γιανγκ ανακηρύχθηκε «αθλητής της χρονιάς της Νότιας Καλιφόρνιας» για το 1952, ενώ το 1998 εισάχθηκε στο «Hall of Fame» του Στίβου του UCLA.

## Προσωπική ζωή και θάνατος
Σάυ Σ. Γιανγκ ήταν αγρότης τέταρτης γενεάς και καλλιεργούσε καρυδιές και αμυγδαλιές. Με τη σύζυγό του Ελίζαμπεθ απέκτησαν μία κόρη, την Τζένιφερ, που ανέλαβε τη διαχείριση του κτήματος, και παρέμειναν σε όλη τους τη ζωή στο Μοντέστο. Εκεί και πέθανε ο Γιανγκ, σε ηλικία 89 ετών από επιπλοκές αγγειακής άνοιας.

## Παραπομπές


Κατηγορία:Ακοντιστές
Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
3240 Λαοκόων

μικρογραφία|Η τροχιά του αστεροειδούς 3240 Λαοκόων
Ο **Λαοκόων (Laocoon)** είναι ένας αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό Σύστημα) 10,079. Ανακαλύφθηκε το 1978 από τον Αμερικανό αστρονόμο Σελτ Μπας, σε φωτογραφίες που είχαν ληφθεί από την Έλινορ Χέλιν και τον Γιουτζήν Σουμέικερ με το τηλεσκόπιο Schmidt του Αστεροσκοπείου του Πάλομαρ, και πήρε το όνομά του από τον Τρώα ιερέα του Απόλλωνα Λαοκόοντα.

## Φυσικά χαρακτηριστικά
Τα κυρίως φυσικά χαρακτηριστικά του Λαοκόοντα είναι άγνωστα. Ο Λαοκόων περιστρέφεται γύρω από τον εαυτό του μία φορά κάθε 10 ως 13 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαοκοων
Νύμφες Κέρκυρας

Οι **Νύμφες** είναι χωριό στην Κέρκυρα. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 635 κατοίκους.

Οι Νύμφες ήταν γενέτειρα του μητροπολίτη Κερκύρας και Παξών, Μεθόδιου Κοντοστάνου (1881-1972).

## Πληθυσμός

## Παραπομπές





Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Τριμόδι Κέρκυρας

Το **Τριμόδι** είναι αγροτικός οικισμός στην Κέρκυρα που ανήκε στην κοινότητα Λαυκίου. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 17 κατοίκους.

Είναι ο τόπος καταγωγής του ζωγράφου, συγγραφέα και εκπαιδευτικού Μάρκου Μπάνου.

## Πληθυσμός

## Παραπομπές





Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Αγνίτσινη Κέρκυρας

Η **Αγνίτσινη** είναι χωριό της Κέρκυρας, Διοικητικά ανήκει στον δήμο Βόρειας Κέρκυρας του νομού Κέρκυρας των Ιονίων Νήσων. Σύμφωνα με την απογραφή του 2011, ο πληθυσμός της ανέρχεται στους 119 κατοίκους.

## Γενικά στοιχεία
Το χωριό βρίσκεται στο βορειοανατολικό άκρο του νησιού και είναι κτισμένο σε υψόμετρο 180 μέτρων. Βρίσκεται 4 χιλιόμετρα νότια της Κασσιόπης και σε κοντινή απόσταση από την παραλία της Κερασιάς. Διοικητικά, υπαγόταν μέχρι το 1997 στην επαρχία Κέρκυρας και στη συνέχεια υπήχθη στον καποδιστριακό δήμο Κασσωπαίων. Το 2011 συμπεριλήφθηκε στον καλλικρατικό δήμο Κέρκυρας, ενώ από το 2019 ανήκει στον δήμο Βόρειας Κέρκυρας.

## Απογραφές πληθυσμού

## Παραπομπές


Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Χριστίνα Αλεξανιάν

Η **Χριστίνα Αλεξανιάν** (Δραπετσώνα, 3 Δεκεμβρίου 1968) είναι Ελληνίδα, αρμενικής καταγωγής, ηθοποιός.

## Πρώτα χρόνια
Γεννήθηκε το 1968 στην Δραπετσώνα, όπου και μεγάλωσε. Οι γονείς της έχουν καταγωγή από την Αρμενία και την Καππαδοκία. Σε ηλικία 17 ετών, ενώ ακόμη πήγαινε σχολείο, δήλωσε συμμετοχή στα Ελληνικά Καλλιστεία, όπου κατέκτησε τον τίτλο της "Γ’ αναπληρωματικής Μις Ελλάς 1986". Λίγο καιρό μετά ξεκίνησε τις σπουδές της στη Δραματική Σχολή του Εθνικού Θεάτρου από όπου και αποφοίτησε κάποια χρόνια μετά.

## Βιογραφικό
Έκανε την πρώτη της δουλειά ως ηθοποιός στον κινηματογράφο και πιο συγκεκριμένα στην ταινία "Οι Αθηναίοι" το 1990. Την περίοδο 1993-1994 συμμετείχε σε κάποια επεισόδια της σειράς "Ανατομία ενός εγκλήματος", ενώ έπαιξε και στις σειρές "Αναστασία" και Έρωτας και Πάθος και "Παράθυρο στον ήλιο". Τη σεζόν 1994-1995 πρωταγωνίστησε στη δραματική σειρά "Μη φοβάσαι τη φωτιά", ενώ ακολούθησαν οι σειρές "Χαμένη Άνοιξη" και "Απών".

Έγινε γνωστή στο ευρύ κοινό μέσω της συμμετοχής της στη σειρά της Μιρέλλας Παπαοικονόμου "Λόγω τιμής", που προβλήθηκε με μεγάλη επιτυχία τη σεζόν 1996-1997 από το Mega Channel. Ακολούθησε μία σύντομη εμφάνιση στη σειρά "Εκείνες κι εγώ", ενώ από το 1998 μέχρι το 2000 πρωταγωνίστησε στην κοινωνική σειρά "Επιθυμίες". Τα επόμενα χρόνια ακολούθησαν οι πρωταγωνιστικοί ρόλοι στις σειρές "Ένα κι ένα", "Για Πάντα Φίλες" και "Απαγορευμένη Αγάπη", ενώ έκανε κάποιες εμφανίσεις στις σειρές "10η εντολή", Έτσι Ξαφνικά", "Εντιμότατοι κερατάδες", "Επτά Θανάσιμες Πεθερές", "Οι ιστορίες του αστυνόμου Μπέκα" και "Αληθινοί Έρωτες". Από το 2008 μέχρι το 2010 πρωταγωνίστησε στην κωμική σειρά "Λάκης ο γλυκούλης" μαζί με τους Πέτρο Φιλιππίδη, Ζέτα Δούκα, Ιωσήφ Μαρινάκη και άλλους.

Επέστρεψε τηλεοπτικά το 2015, κάνοντας μία guest εμφάνιση στην κωμική σειρά "Οι Συμμαθητές", ενώ τη σεζόν 2019-2020 ερμήνευσε και πάλι ένα από τους πρωταγωνιστικούς ρόλους στο νέο κύκλο της σειράς "Λόγω τιμής", σίριαλ που επέστρεψε στην τηλεόραση μετά από 23 χρόνια και με τους ίδιους συντελεστές. Τη σεζόν 2021 - 2022 πρωταγωνίστησε στην δραμεντί της ΕΡΤ «Σε ξένα χέρια». Τη σεζόν 2022-2023 έπαιξε στη δραματική σειρά εποχής "Το Κόκκινο Ποτάμι" του OPEN, ενώ τη σεζόν 2023-2024 πρωταγωνίστησε στη δραματική σειρά εποχής "Οι Πανθέοι" του ΣΚΑΪ.

## Θεατρικές παραστάσεις

Κατάλογος βασικών πληροφοριών θεατρικών παραστάσεων, στις οποίες συμμετείχε η Χριστίνα Αλεξανιάν ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Έλληνες αρμενικής καταγωγής
Κατηγορία:Απόφοιτοι της Δραματικής Σχολής του Εθνικού Θεάτρου
Ημερολιά Κέρκυρας

Η **Ημερολιά** είναι παραθαλάσσιος οικισμός του δήμου Βόρειας Κέρκυρας στην Κέρκυρα της περιφέρειας Ιονίων Νήσων. Σύμφωνα με την απογραφή του 2011 έχει 125 κατοίκους.

## Γενικά στοιχεία
Η Ημερολιά βρίσκεται στο βορειοανατολικό μέρος της Κέρκυρας, περίπου 1 χιλιόμετρο μακριά από την Κασσιόπη. Διαθέτει παραλία, μαγαζιά εστίασης και τουριστικές επιχειρήσεις και βρίσκεται κοντά στην παραλία του Καλαμιώνα. Διοικητικά ανήκε μέχρι το 2011 πρώτα στην κοινότητα και κατόπιν στον δήμο Κασσωπαίων, ενώ στη συνέχεια υπήχθη στον καλλικρατικό δήμο Κέρκυρας. Μετά τη διάσπαση του συγκεκριμένου δήμου το 2019, περιήλθε στον νέο δήμο Βόρειας Κέρκυρας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Πηγή Κέρκυρας

Η **Πηγή**, παλαιότερα γνωστή ως **Κατούνοι**, είναι οικισμός στην Κέρκυρα. Διοικητικά ανήκει στον δήμο Κέρκυρας του ομώνυμου νομού.  Σύμφωνα με την απογραφή του 2011, έχει 13 κατοίκους.

## Δημογραφία
### Πληθυσμιακή εξέλιξη

## Παραπομπές




Κατηγορία:Δήμος Κέρκυρας
Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας
Συμμετοχή της Αυστραλίας στους Θερινούς Ολυμπιακούς Αγώνες 2020

Η **[[Αυστραλία]]** αρχικά δεν θα συμμετείχε στους '''Θερινούς Ολυμπιακούς Αγώνες 2020''' στο Τόκιο της Ιαπωνίας, καθώς αποσύρθηκε στις 23 Μαρτίου λόγω ανησυχιών για την πανδημία του κορονοϊού, αλλά αφού η ΔΟΕ ανακοίνωσε την αναβολή των αγώνων για το 2021, από τις 23 Ιουλίου μέχρι τις 8 Αυγούστου 2021, η χώρα θα συμμετέχει κανονικά. Η Αυστραλία είναι μία από τις πέντε χώρες που έχουν συμμετάσχει σε όλες τις διοργανώσεις Θερινών Ολυμπιακών Αγώνων, μαζί με τη Γαλλία, την Ελβετία, την Ελλάδα και τη Μεγάλη Βρετανία.

## Ιππασία

### Ντρεσάζ

### Τρίαθλο

### Άλματα

## Ιστιοπλοΐα

; Άνδρες

; Γυναίκες

; Μικτό

## Σκοποβολή

## Παραπομπές


Αυστραλία
Νεκτάριος Φαρμάκης

Ο **Νεκτάριος Φαρμάκης** (Αγρίνιο, 19 Μαΐου 1980) είναι Έλληνας πολιτικός και δικηγόρος, Περιφερειάρχης Δυτικής Ελλάδας από το 2019.

## Βιογραφία

Σπούδασε στη Νομική Σχολή του Δημοκριτείου Πανεπιστημίου Θράκης και στην ίδια σχολή ολοκλήρωσε και τον μεταπτυχιακό κύκλο σπουδών του στο Αστικό Δικονομικό Δίκαιο. Είναι δικηγόρος παρ' Αρείω Πάγω και ασκησε μάχιμη δικηγορία από το 2006 ως μέλος του Δικηγορικού Συλλόγου Αγρινίου. Είναι, επίσης, διαπιστευμένος διαμεσολαβητής από το υπουργείο Δικαιοσύνης, Διαφάνειας και Ανθρωπίνων Δικαιωμάτων από το 2013.

Στις εκλογές του Νοεμβρίου του 2010 εκλέχθηκε πρώτος σε σταυρούς προτίμησης περιφερειακός σύμβουλος με την παράταξη «ΖΟΥΜΕ ΔΥΤΙΚΑ» στην Αιτωλοακαρνανία. Στις εκλογές του Μαΐου 2014 ήταν υποψήφιος αντιπεριφερειάρχης Αιτωλοακαρνανίας με το συνδυασμό του Ανδρέα Κατσανιώτη «Μαζί, να φτιάξουμε τον τόπο μας».

Στις περιφερειακές εκλογές του 2019 τέθηκε επικεφαλής της παράταξης «Όλα από την αρχή» και κέρδισε τις εκλογές με ποσοστό 56,38% (β' γύρος).

Στις περιφερειακές εκλογές του Οκτωβρίου 2023 ως επικεφαλής του συνδυασμού «Μπροστά για Όλους» διεκδίκησε εκ νέου τη ψήφο και εξελέγη από τον α' γύρο των εκλογών με ποσοστό 59,3%.

Είναι παντρεμένος με τη δικηγόρο Εύη Χρ. Παππά και πατέρας δύο παιδιών.    

## Παραπομπές


## Εξωτερικοί σύνδεσμοι
* Νεκτάριος Φαρμάκης, βιογραφικό.

Κατηγορία:Έλληνες περιφερειάρχες
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης
Ενοποίηση της Παπούα

[μικρογραφία|Πολιτικές διαιρέσεις της Νέας Γουινέας: Η Δυτική Νέα Γουινέα στα δυτικά και η [Παπούα Νέα Γουινέα στα ανατολικά]]

Η ενοποίηση (ή επανένωση) της Παπούα Νέας Γουινέας (ή Ανατολική Παπούα), ενός ανεξάρτητου κράτος, και της Δυτικής Παπούα (ή Δυτική Νέα Γουινέα), μια περιοχή της Ινδονησίας, οι οποίες συναποτελούν μέρος της Νέας Γουινέας, έχει προταθεί από το δεύτερο μισό του 20ου αιώνα.

Οι κάτοικοι της δυτικής Παπούα έχουν διεξάγει διάφορες διαμαρτυρίες και τελετές, υψώνοντας τη σημαία τους για ανεξαρτησία ή ομοσπονδία με την Παπούα Νέα Γουινέα.

## Παραπομπές

Κατηγορία:Ιστορία της Παπούα Νέας Γουινέας
Κατηγορία:Εθνικές ενοποιήσεις
Κατηγορία:Αλυτρωτισμός
Ολόκληρο Αζερμπαϊτζάν

Το **Ολόκληρο Αζερμπαϊτζάν** () είναι αλυτρωτική έννοια που ενώνει τα εδάφη που κατοικούν οι Αζέροι σε μια χώρα, το Αζερμπαϊτζάν.

## Ιστορία
Η ιδέα του "Ολόκληρου Αζερμπαϊτζάν" διατυπώθηκε από τον Πιρούζ Ντιλαντσί το 1991 και ορίστηκε το 1992 από τον Αζέρο πρόεδρο Αμπουλφάζ Ελτσιμπέι (υπηρέτησε το 1992-93). Το 1991, ο Ντιλαντσί ίδρυσε τον εθνικιστικό οργανισμό ΣΑΝΛΜ, ενώ το 1997 ο Ελτσιμπέι ίδρυσε την "Ένωση Ολοκλήρου Αζερμπαϊτζάν" (Bütöv Azərbaycan Birliyi). Ο Ελτσιμπέι δημοσίευσε το σχετικό βιβλίο *Bütöv Azərbaycan yolunda* στην Τουρκία το 1998. Υποστήριξε ότι τα σύνορα του Αζερμπαϊτζάν θα πρέπει να εκτείνονται από το Ντερμπέντ μέχρι τον Περσικό Κόλπο. Ο Ελτσιμπέι ισχυρίστηκε ότι αυτή η επικράτεια σχετιζόταν με την ιστορική εθνική παρουσία των Αζέρων. Έγραψε ότι το Αζερμπαϊτζάν είχε δικαίωμα να τα κυβερνήσει, σύμφωνα με ένα προτεινόμενο σύστημα διακυβέρνησης που ονομάζεται "Ενωμένα Αζερικά Εδάφη" (Birləşmiş Azərbaycan Yurdları). Μετά το θάνατό του το 2002, δημοσιεύτηκε μετά θάνατον. Ήταν αντίθετος με την ιδέα της ανεξαρτητοποίησης του Ιρανικού Αζερμπαϊτζάν.

## Πολιτικές πρωτοβουλίες
Ο όρος Ολόκληρο Αζερμπαϊτζάν πρεσβεύεται από διάφορες οργανώσεις, όπως οι ΣΑΝΛΜ (CAMAH) και Λαϊκό Μέτωπο - Κόμμα για το Ολόκληρο Αζερμπαϊτζάν. 

## Όρια
Αν και τα όρια του Ολόκληρου Αζερμπαϊτζάν δεν έχουν οριστεί αυστηρά, ορισμένοι υποστηρικτές της ιδέας συγκαταλέγουν τις παρακάτω περιοχές:

 **[[Αζερμπαϊτζάν]]**
* Όλη την σημερινή Αζέρικη Επικράτεια
 **[[Ιράν]]**
* **Ιρανικό Αζερμπαϊτζάν** - περιλαμβάνει τις επαρχίες Ανατολικό Αζερμπαϊτζάν, Δυτικό Αζερμπαϊτζάν, Αρνταμπίλ, και Ζαντζάν
 **[[Αρμενία]]**
* **Δυτικό Αζερμπαϊτζάν** (*Qərbi Azərbaycan*) - περιλαμβάνει όλο το έδαφος της Δημοκρατίας της Αρμενίας
 **[[Ρωσία]]**
* **Ντερμπέντ** (*Dərbənd*) - περιλαμβάνει την Επαρχία Ντερμπέντ και την Δημοκρατία του Νταγκεστάν
 **[[Γεωργία]]**
* **Μπορτσαλί** (*Borçalı*) - περιλαμβάνει μέρος της επαρχίας Κβέμο Κάρτλι
 **[[Ιράκ]]**
* **[[Κιρκούκ]]** (*Kərkük*) - περιλαμβάνει μέρος του κυβερνείου Κιρκούκ

## Παραπομπές

## Εξωτερικοί σύνδεσμοι

* 

Κατηγορία:Αζερικός εθνικισμός
Κατηγορία:Πολιτική του Αζερμπαϊτζάν
Κατηγορία:Αλυτρωτισμός
Κατηγορία:Εθνικές ενοποιήσεις
AVROTROS

H **AVROTROS** είναι ολλανδικός ραδιοφωνικός και τηλεοπτικός σταθμός που χρονολογείται από το 1927. Η AVROTROS δημιουργήθηκε το 2014 από τη συγχώνευση των προκατόχων AVRO και TROS. Από την 1η Ιανουαρίου 2014 το όνομα του συγχωνευμένου ραδιοτηλεοπτικού φορέα χρησιμοποιήθηκε σε κοινά προγράμματα, ενώ από τις 7 Σεπτεμβρίου 2014 όλα τα υπάρχοντα προγράμματα που μεταδίδονται με το όνομα AVROTROS.

Στις 18 Μαΐου 2019, μετά την ολλανδική νίκη στο διαγωνισμό τραγουδιού της Eurovision 2019, με το τραγούδι του Arcade του Ντάνκαν Λόρενς, η Ολλανδία και η AVROTROS (σε συνεργασία με τους NPO και NOS) θα φιλοξενήσουν το διαγωνισμό τραγουδιού της Eurovision 2020.

## Παραπομπές


Κατηγορία:Μέσα Μαζικής Ενημέρωσης στην Ολλανδία
Νέο Κλειστό Γυμναστήριο Ιωαννίνων

Το **Νέο Κλειστό Γυμναστήριο Ιωαννίνων** είναι κλειστό γυμναστήριο το οποίο βρίσκεται στις εγκαταστάσεις του Πανηπειρωτικού (ΠΕΑΚΙ). Η χωρητικότητα του κλειστού γυμναστηρίου είναι 400 θεατές.

## Ιστορία
Μετά από αναμονή χρόνων, το νέο κλειστό γυμναστήριο Ιωαννίνων ήταν έτοιμο το καλοκαίρι του 2017. Παρότι αρχικά ήταν αίθουσα βαρέων αθλημάτων, τελικά φιλοξενεί την πλειοψηφία των συλλόγων καλαθοσφαίρισης της πόλης των Ιωαννίνων αλλά και άλλες εκδηλώσεις σχετικές με το άθλημα. Από την πρώτη στιγμή λειτουργίας του έδωσε μεγάλη ανάσα σε όλα τα αθλήματα που χρειάζονται κλειστό γυμναστήριο. Στις εγκαταστάσεις του έχουν κάνει προετοιμασία ομάδες όπως αυτή του Λαυρίου, του Περιστερίου αλλά και της εθνικής γυναικών.

## Παραπομπές


## Εξωτερικοί σύνδεσμοι
* 

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Αθλητικές εγκαταστάσεις στα Ιωάννινα
Καλύβια Φυλακτής Καρδίτσας

Τα **Καλύβια Φυλακτής** είναι ορεινό χωριό της Περιφερειακής Ενότητας Καρδίτσας σε υψόμετρο 880 μέτρων.

## Γεωγραφικά στοιχεία - αξιοθέατα
Τα Καλύβια Φυλακτής βρίσκονται δυτικά της τεχνητής Λίμνης Πλαστήρα σε απόσταση περίπου 11 χιλιομέτρων ΝΔ. από το Μορφοβούνι (έδρα του δήμου) και 29 χιλιόμετρα Δ.-ΝΔ. από την Καρδίτσα. Θεωρείται συνοικισμός της γειτονικής και ορεινότερης υψομετρικά Φυλακτής που δημιουργήθηκε από τους κατοίκους της που καλλιεργούσαν τα χωράφια της περιοχής πριν την κατασκευή της τεχνητής λίμνης. Σε αυτήν υπήρχαν τα πρόχειρα καλύβια τους (μονόχωρες κατασκευές από καλάμια και λάσπη) για την αποθήκευση των αγροτικών προϊόντων και εργαλείων τους. Στα νοτιοανατολικά του χωριού περνάει ο χείμαρρος Μεγάλο Ποτάμι που το χωρίζει από τον οικισμό Καλύβια. Λόγω της τουριστικής ανάπτυξης των τελευταίων χρόνων διαθέτει τουριστικές υποδομές (ταβέρνες, ενοικιαζόμενα δωμάτια, ξενώνες, ξενοδοχείο). 

Αξιοθέατα θεωρούνται η διαδρομή από το εκκλησάκι Αϊ Γιάννη Φυλακτής μέχρι το βορινό τμήμα της γειτονικής Πεζούλας και οι χώροι αναψυχής και άθλησης στα βορειοανατολικά του χωριού, δίπλα στην λίμνη Πλαστήρα, όπου υπάρχουν πλαζ, αναψυκτήριο και ένα θερινό πέτρινο θεατράκι μέσα σε δάσος.

## Διοικητικά στοιχεία
Ως οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Φυλακτής που τότε ανήκε στο νομό Τρικκάλων. Το 1944 με το ΦΕΚ 82Α - 13/04/1944 υπάγεται στο νομό Καρδίτσης. Σύμφωνα με το σχέδιο Καλλικράτης μαζί τη Φυλακτή αποτελούν την κοινότητα Φυλακτής που υπάγεται στη δημοτική ενότητα Νεβρόπολης Αγράφων του δήμου Λίμνης Πλαστήρα και σύμφωνα με την απογραφή 2011 έχει πληθυσμό 54 κατοίκους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Κέδρος Πλαστήρα Καρδίτσας

Ο **Κέδρος**, παλιότερα *Ζυγογιαννέικα*, είναι χωριό του νομού Καρδίτσας.

## Γεωγραφικά στοιχεία - αξιοθέατα
Ο Κέδρος - Ζυγογιανναίικα βρίσκεται δυτικά και προς τα νότια της τεχνητής Λίμνης Πλαστήρα. Είναι κτισμένο στις πλαγιές των Αγράφων, βορειοδυτικά του όρους Καραμανώλη και απέχει 28 χιλιόμετρα Ν.-ΝΔ. από το Μορφοβούνι (έδρα του δήμου) και περίπου 38 χιλιόμετρα ΝΔ. από την Καρδίτσα. Ως οικισμός αναφέρεται επίσημα για πρώτη φορά το 1991 να προσαρτάται στην τότε κοινότητα Μπελοκομίτης. Σύμφωνα με το σχέδιο Καλλικράτης μαζί με τη Μπελοκομίτη αποτελούν την τοπική κοινότητα Μπελοκομίτης που υπάγεται στη δημοτική ενότητα Νεβρόπολης Αγράφων του δήμου Λίμνης Πλαστήρα και σύμφωνα με την απογραφή 2011 έχει πληθυσμό 32 κατοίκους.

Στα ανατολικά του χωριού και σε απόσταση περίπου 2 χιλιομέτρων βρίσκεται το "Παρατηρητήριο Λίμνης Πλαστήρα" σε υψόμετρο 1.350 μέτρων με θέα τη λίμνη και τα χωριά Τρικάλων και Καρδίτσας. Με καθαρή ατμόσφαιρα η θέα φτάνει μέχρι τον Όλυμπο. Στα νότια είναι το ορειβατικό καταφύγιο "Ελατάκος" σε υψόμετρο 1.450 μέτρων με πανοραμική θέα προς τη Λίμνη Πλαστήρα.

## Ιστορικά στοιχεία
Τα Ζυγογιανναίικα, ένας σαρακατσάνικος οικισμός, δημιουργήθηκε από τον τσέλιγκα Αλέξη Κ. Ζυγογιάννη, το 1843. Αυτός αγόρασε τα χωράφια στη θέση αυτή που βρίσκεται ο οικισμός – που τότε ονομάζονταν Κέδρος – από τους κατοίκους της Μπελοκομίτης. Εκεί έκτισε ένα σπίτι για τις ανάγκες του τσελιγκάτου του. Αργότερα ο τόπος αυτός χρησιμοποιούνταν ως «ξεκαλοκαιριό» από τις Ζυγογιανναίικες οικογένειες τη χρονική περίοδο από τη γιορτή του Αγίου Γεωργίου μέχρι τη γιορτή του του Αγίου Δημητρίου. Ήταν η «στάνη» των Ζυγογιανναίων, δηλαδή τα κονάκια τους, ο τόπος διαμονής τους. 

Μετά το 1960, που σταμάτησε ο νομαδικός τρόπος ζωής των Σαρακατσαναίων, ο οικισμός έγινε παραθεριστική περιοχή για τους σημερινούς Ζυγογιανναίους. Είκοσι σπίτια περίπου συγκροτούν τον οικισμό. Το εκκλησάκι της Αγίας Παρασκευής αποτελεί το σημείο αναφοράς των Ζυγογιανναίων, αφού κάθε χρόνο παρευρίσκονται εκεί στις 26 Ιουλίου που λειτουργεί. Αλλά και οι κάτοικοι των γύρω χωριών τιμώντας τη μέρα αυτή έρχονται για να εκκλησιαστούν. Αποδεικνύονται, έτσι, ζωντανές οι σχέσεις των Σαρακατσαναίων με τους ντόπιους, ακόμα και σήμερα.  Σε ένα ακόμα σημαντικό γεγονός, το «αντάμωμα», την Κυριακή πριν τον Δεκαπενταύγουστο, συμμετέχει σύσσωμος ο οικισμός.

## Πηγές
* Αντωνίου Η. Αντώνης «Οι Μπελοκομιώτες των Αγράφων» (Από τα παλιά χρόνια μέχρι σήμερα), Καρδίτα 2011
* Ζυγογιάννης Γ. Νίκος «Η κοινωνική μετεξέλιξη των Σαρακατσαναίων», *Φθιωτικά Χρονικά*, Λαμία 2004

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Κουτσοδήμος Καρδίτσας

Ο **Κουτσοδήμος** είναι χωριό της Περιφερειακής Ενότητας Καρδίτσας σε υψόμετρο 830 μέτρων.

## Γενικά στοιχεία
Ο Κουτσοδήμος βρίσκεται δυτικά της τεχνητής Λίμνης Πλαστήρα, ανάμεσα στα χωριά Κρυονέρι (ΒΔ.) και Καλύβια Φυλακτής (Ν.), σε απόσταση 10 χιλιομέτρων ΝΔ. από το Μορφοβούνι (έδρα του δήμου) και 27 χιλιομέτρων Δ.-ΝΔ. από την Καρδίτσα. Στο χωριό υπάρχουν ενοικιαζόμενα δωμάτια, ξενοδοχεία και βενζινάδικο. 

Ως οικισμός αναφέρεται επίσημα για πρώτη φορά το 1981 να προσαρτάται στην τότε κοινότητα Κρυονερίου. Σύμφωνα με το σχέδιο Καλλικράτης μαζί με το Κρυονέρι και τα Προσήλια αποτελούν την τοπική κοινότητα Κρυονερίου που υπάγεται στη δημοτική ενότητα Νεβρόπολης Αγράφων του δήμου Λίμνης Πλαστήρα και σύμφωνα με την απογραφή 2011 έχει πληθυσμό 78 κατοίκους.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Λίμνης Πλαστήρα
Βαϊσβάσερ

Το **Βαϊσβάσερ** (γερμανικά: Weißwasser, άνω σορβικά: Běła Woda) είναι η τρίτη μεγαλύτερη πόλη στην περιοχή Γκέρλιτς μετά το Γκέρλιτς και το Τσίταου.

Το Βαϊσβάσερ αναφέρθηκε για πρώτη φορά στις 8 Ιουνίου 1552, το όνομα της πόλης σημαίνει "λευκό νερό". Έγινε μέρος της Πρωσικής Σιλεσίας το 1815. Τον 19ο και 20ό αιώνα, το Βαϊσβάσερ ήταν το ευρωπαϊκό κέντρο παραγωγής γυαλιού. Έγινε μέρος της πρωσικής Κάτω Σιλεσίας το 1919.

Κατά τον Δεύτερο Παγκόσμιο Πόλεμο, το 40% της πόλης καταστράφηκε. Με τη διάλυση της Πρωσίας από τον πόλεμο, η πόλη έγινε μέρος της Σαξονίας από το 1945-52. Ήταν τότε κομμάτι της κομμουνιστικής Ανατολικής Γερμανίας από το 1952-90 και διοικήθηκε στην επαρχία Κότμπους. Πολλές επιχειρήσεις έπρεπε να κλείσουν κατά τη διάρκεια του κομμουνιστικού καθεστώτος. Μετά την πτώση του τείχους του Βερολίνου, έμειναν μόνο μερικές επιχειρήσεις, εκ τον οποιον ένα ανθρακωρυχείο απασχολούσε πόλους εργάτες.

Το Σεπτέμβριο του 2005, το Βαϊσβάσερ φιλοξένησε το "Tag der Sachsen" (Ημέρα των Σαξόνων). Η εκδήλωση ήταν επιτυχημένη με περισσότερους από 300.000 επισκέπτες, γεγονός που άφησε μερικούς να πιστέψουν ότι η πόλη θα μπορούσε να ανακαλύψει τον εαυτό της ως τουριστικός προορισμός. Γνωστη είναι η πόλη για γυάλινα αντικείμενα, εκ τον οποιον πολλά σχεδιάστηκαν από τον βιομηχανικό σχεδιαστή Βίλχελμ Βάγκενφελτ (Wilhelm Wagenfeld), επίσης υπάρχουν κτίρια του αρχιτέκτονα Ερνστ Νόιφερτ. Το πιο δημοφιλής άθλημα στην πόλη είναι το χόκεϊ επί πάγου, με σύλλογο τους *Lausitzer Füchse*.

## Παραπομπές


## Εξωτερικοί σύνδεσμοι
* 

Κατηγορία:Κωμοπόλεις της Γερμανίας
Κατηγορία:Πόλεις της Σαξονίας
Κόπα ντε λα Σουπερλίγα

Το **Κόπα ντε λα Σουπερλίγα** (ισπανικά: *Copa de la Superliga*) ήταν μια αργεντίνικη ποδοσφαιρική διοργάνωση της Superliga Argentina de Fútbol. Σε αυτή συμμετείχαν ομάδες από την Πριμέρα Ντιβισιόν του πρωταθλήματος Αργεντινής και διεκδικούσαν το τρόπαιο που παράλληλα έδινε στον νικητή και στον φιναλίστ ένα εισιτήριο για το Κόπα Λιμπερταδόρες και το Κόπα Σουδαμερικάνα αντίστοιχα.

Οι αγώνες παίζονταν με το σύστημα των διπλών αγώνων με τον τελικό να διεξάγεται σε ουδέτερο γήπεδο. Για το 2019, συμμετείχαν 26 ομάδες της Πριμέρα Ντιβισιόν με την Τίγρε να κερδίζει στον τελικό την Μπόκα Τζούνιορς και να κατακτά το τρόπαιο, μαζί με ένα εισιτήριο για το Κόπα Λιμπερταδόρες.

## Δείτε επίσης
* Πριμέρα Ντιβισιόν
* Superliga Argentina de Fútbol

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Αργεντινής
Κατηγορία:Εθνικές αθλητικές διοργανώσεις
Βούρος

Το ελληνικό επώνυμο **Βούρος** μπορεί να αναφέρεται στα εξής πρόσωπα:

* Ιωάννης Βούρος (1808-1885), καθηγητής πανεπιστημίου, γιατρός, συγγραφέας
* Γιάννης Βούρος (γενν. 1955), ηθοποιός, σεναριογράφος, πολιτικός, βουλευτής του ΠΑΣΟΚ (2009-2012) και δήμαρχος Φιλαδέλφειας-Χαλκηδόνος (2019-σήμερα)
* Γιώργος Βούρος (γενν. 1956), σκηνοθέτης, ηθοποιός, μεταφραστής, και καθηγητής υποκριτικής
* Πραξιτέλης Βούρος (γενν. 1995), ποδοσφαιριστής

## Δείτε επίσης

* Αρχοντικό Δεκόζη Βούρου

Κατηγορία:Ελληνικά επώνυμα
Γιάννης Κώτσιρας

Ο **Γιάννης Κώτσιρας** (16 Δεκεμβρίου 1992, Μεγαλόπολη) είναι Έλληνας επαγγελματίας διεθνής ποδοσφαιριστής, ο οποίος αγωνίζεται ως δεξιός πλάγιος αμυντικός και ως αμυντικό χαφ στον Παναθηναϊκό.

## Σταδιοδρομία σε συλλόγους
Η πρώτη του ομάδα ήταν η Δόξα Μεγαλόπολης, η ομάδα της πατρίδας του, και στη συνέχεια ακολούθησε η μετακίνηση του στον ΑΟ Φαλαισίας, με τις οποίες αγωνίστηκε στις τοπικές κατηγορίες.

Την 1η Ιουλίου 2014, υπέγραψε συμβόλαιο με τον Παναρκαδικό στη Γ΄ Εθνική.

Την 1η Ιουλίου 2016, εντάχθηκε στον Αστέρα Τρίπολης.

Στις 17 Ιουνίου 2021, υπέγραψε τριετές συμβόλαιο με τον Παναθηναϊκό.

## Διεθνής σταδιοδρομία
Κλήθηκε για πρώτη φορά στην Εθνική Ελλάδας, από τον προπονητή Άγγελο Αναστασιάδη, για τον φιλικό αγώνα εναντίον της Τουρκίας στις 30 Μαΐου 2019, στον οποίο έκανε την πρώτη του συμμετοχή, μπαίνοντας ως αλλαγή στο 73ο λεπτό, στη θέση του Χάρη Μαυρία.

## Προσωπική ζωή
Έχει πάρει πτυχίο στη Διοίκηση Επιχειρήσεων από το Πανεπιστήμιο Πατρών.

## Διακρίσεις
**Παναθηναϊκός**

* Κύπελλο Ελλάδος **(2)**: 2021-22, 2023-24

**Ατομικές**

* Καλύτερη 11αδα της σεζόν στην Σούπερ Λιγκ: 2020-21

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναρκαδικού Α.Ο.
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Slipknot (άλμπουμ)

Το ***Slipknot*** είναι το ντεμπούτο άλμπουμ του αμερικανικού nu metal συγκροτήματος Slipknot, το οποίο κυκλοφόρησε στις 29 Ιουνίου του 1999, από τη Roadrunner Records. Προηγουμένως, είχαν κυκλοφορήσει ένα demo, ονόματι *Mate. Feed. Kill. Repeat.*, από το οποίο συμπεριέλαβαν και μερικά κομμάτι στον ντεμπούτο δίσκο τους. Τον Δεκέμβριο του 1999, ο δίσκος επανακυκλοφόρησε, εξ αιτίας νομικών θεμάτων. Στην παραγωγή του δίσκου, συμμετείχε και ο Ρος Ρόμπινσον, ο οποίος επηρέασε και τον μετέπειτα ήχο του σχήματος. 

Το άλμπουμ σφύζει από την πολυπλοκότητα των μουσικών ειδών που περιέχει, ωστόσο είναι γνωστό για την ευρεία χρήση κρουστών οργάνων και του βαρύ ήχου. Ο δίσκος έγινε αποδεκτός από τους φίλους του ιδιώματος, ενώ επίσης έλαβε θετική κριτική από τους κριτικούς, βοηθώντας έτσι το συγκρότημα να αυξήσει τη δημοτικότητά του αρκετά. Στα αμερικανικά *Billboard 200*, έφτασε έως το νούμερο 51, και στις Ηνωμένες Πολιτείες έγινε διπλά πλατινένιος, όντας ο πιο επιτυχημένος δίσκος του σχήματος έως και σήμερα. Σε λίστα του περιοδικού Metall Hammer, ο δίσκος ονομάστηκε ως ο πιο επιτυχημένος ντεμπούτο δίσκος των τελευταίων 25 ετών.
 
## Παραπομπές


## Επιπλέον ανάγνωση
* 
* 

Κατηγορία:Άλμπουμ των Slipknot
Κατηγορία:Άλμπουμ του 1999
Κατηγορία:Άλμπουμ από την Roadrunner Records
Σημαία της Σερβίας και Μαυροβουνίου

right|thumb|250px|Κρατική Σημαία της Σερβίας και Μαυροβουνίου, Λόγος: 2:3

Η **σημαία της Σερβίας και Μαυροβουνίου** υιοθετήθηκε αρχικά στις 27 Απριλίου 1992 ως **σημαία της Ομοσπονδιακής Δημοκρατίας της Γιουγκοσλαβίας** και η χώρα ήταν γνωστή με αυτό το όνομα από το 1992 έως το 2003. Αφού η χώρα μετονομάστηκε σε Ένωση Κρατών Σερβίας και Μαυροβουνίου το Φεβρουάριο του 2003, η σημαία παρέμεινε σε χρήση ως εθνική σημαία έως ότου η χώρα διαλυθεί τον Ιούνιο του 2006.

Εκτός από μια διαφορετική αναλογία, είναι ουσιαστικά ολόιδια με την σημαία της Ομοσπονδιακής Σοσιαλιστικής Δημοκρατίας της Γιουγκοσλαβίας (1943-1992), αλλά χωρίς το κόκκινο αστέρι στο κέντρο. Ουσιαστικά ήταν μια ολλανδική σημαία με ανεστραμμένο το κόκκινο και το μπλε.

## Άλλες σημαίες

## Δείτε επίσης

* Εθνόσημο της Σερβίας και Μαυροβουνίου
* Σημαία της Γιουγκοσλαβίας
* Κατάλογος γιουγκοσλαβικών σημαιών
* Σημαία του Μαυροβουνίου
* Σημαία της Σερβίας

## Παραπομπές

Κατηγορία:Σερβία και Μαυροβούνιο
Κατηγορία:Σημαίες
Νίκος Τζώρτζογλου

Ο **Νίκος Τζώρτζογλου** (11 Οκτωβρίου 1954) είναι Έλληνας αθλητικός παράγοντας, αναπληρωτής πρόεδρος της  **Ελληνικής Ποδοσφαιρικής Ομοσπονδίας**(**Ε.Π.Ο.**) από το 2024 και πρόεδρος στην **Ένωση Ποδοσφαιρικών Σωματείων Ηρακλείου (Ε.Π.Σ.Η)** από το 2002 .Υπήρξε ιδιοκτήτης στην ΠΑΕ Εργοτέλη το 1993, 1996 και απο το 1999 εώς και το 2008. 

## Βιογραφικά Στοιχεία
Γεννήθηκε στο Ασήμι της επαρχίας Μονοφατσίου το 1953. Το δεύτερο από τα τρία παιδιά της οικογένειας του Γιάννη και Κωνσταντίας Τζώρτζογλου. Ο Νίκος Τζώρτζογλου ήταν μαθητής στο νυχτερινό Γυμνάσιο και ολοκλήρωσε την εκπαίδευση του στο λύκειο Χάρακα. Σπούδασε στο τμήμα διοίκησης επιχειρήσεων των ΚΑΤΕ Ηρακλείου και ολοκλήρωσε τις σπουδές του στο πανεπιστήμιο της ανώτατης βιομηχανικής σχολής Πειραιώς.

Το 1979 ξεκίνησε την επιχειρηματική του δραστηριότητα στο χώρο της ψυχαγωγίας, σε καταστήματα καφέ-εστίασης και στις ενεργειακές επενδύσεις.

Ασχολήθηκε από μικρή ηλικία με τον αθλητισμό και τον στίβο και στη συνέχεια υπήρξε ποδοσφαιριστής στον ερασιτέχνη Παναθηναϊκό, τον Δαίδαλο και το Ασήμι.

Ενώ διετέλεσε παράγοντας στο Ασήμι, τον Εργοτέλη και την ΕΠΣ Ηρακλείου.

## Επαγγελματική Καριέρα
Εργάστηκε σε καταστήματα εστίασης και ζαχαροπλαστικής.

Το 1979 ξεκίνησε την επιχειρηματική του δραστηριότητα στο χώρο της ψυχαγωγίας, σε καταστήματα καφέ-εστίασης και στη συνέχεια, στις ενεργειακές επενδύσεις. Μέσα σε λίγα χρόνια ασχολήθηκε και με το κομμάτι των τουριστικών ξενοδοχειακών μονάδων, ενώ υπήρξε και ένας από τους σημαντικότερους επιχειρηματικούς παράγοντες στην ηλεκτρονική ψυχαγωγία του νησιού του.

Από το 2005 ασχολήθηκε με τις ενεργειακές επενδύσεις και συγκεκριμένα τις ανανεώσιμες πηγές ενέργειας.

Κατηγορία:Έλληνες επιχειρηματίες
Α.Γ.Σ. Νέας Περάμου

Ο **Αθλητικός Γυμναστικός Σύλλογος Νέας Περάμου** είναι αθλητικό σωματείο με έδρα τη Νέα Πέραμο Αττικής. Επίσημο έτος ίδρυσης του συλλόγου είναι το 1939, έχει χρώματα το κίτρινο και το μαύρο και έμβλημα τον δικέφαλο αετό. Διαθέτει τμήμα ποδοσφαίρου, ενώ στο παρελθόν διατηρούσε και τμήμα καλαθοσφαίρισης.

## Ιστορία
### Τμήμα ποδοσφαίρου
Ο **Α.Γ.Σ. Νέας Περάμου** το 1977 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 2367 και εντάχθηκε στη δύναμη της Ε.Π.Σ. Πειραιά, ξεκινώντας την επίσημη αγωνιστική του δράση την περίοδο 1977-78. Ξεκίνησε την πορεία του από το πρωτάθλημα της Γ΄ Κατηγορίας της Ε.Π.Σ. Πειραιά και στην κορυφαία κατηγορία της Ε.Π.Σ. Πειραιά αγωνίστηκε τις χρονιές 1988-89, 1989-90, 1991-92, 1997-98, 1998-99 και 1999-00. Το 2003 ιδρύθηκε η Ε.Π.Σ. Δυτικής Αττικής με τον Α.Γ.Σ. Νέας Περάμου να αποτελεί ένα από τα πρωταρχικά της μέλη και από την περίοδο 2003-04, αγωνίζεται στις διοργανώσεις της.

Την αγωνιστική περίοδο 2005-06 ο Α.Γ.Σ. Νέας Περάμου κατέκτησε το πρωτάθλημα Ε.Π.Σ. Δυτικής Αττικής και κέρδισε την άνοδο στην Δ' Εθνική κατηγορία, για πρώτη φορά στην ιστορία του. Την περίοδο 2006-07 αγωνίστηκε για πρώτη φορά στο πρωτάθλημα της Δ' Εθνικής, όπου τερμάτισε στην τελευταία θέση σε σύνολο 20 ομάδων του 7ου ομίλου και υποβιβάστηκε. Από την αγωνιστική περίοδο 2007-08 μέχρι και σήμερα, αγωνίζεται στο πρωτάθλημα της Ε.Π.Σ. Δυτικής Αττικής. Το 2015 κατέκτησε για πρώτη φορά το κύπελλο Ε.Π.Σ. Δυτικής Αττικής, επικρατώντας στον τελικό με 3-0 της ομάδας του Ασπροπύργου.

### Τμήμα καλαθοσφαίρισης
Το 1991 και έπειτα από την πρωτοβουλία του ταμία του συλλόγου, Κωνσταντίνου Κατάξενου ιδρύθηκε το τμήμα καλαθοσφαίρισης του Α.Γ.Σ. Νέας Περάμου. Συμμετείχε στα πρωταθλήματα της Ε.Σ.ΚΑ. Νότιας Αττικής μέχρι και το 1996, όποτε και αποσπάστηκε το σύλλογο και μετονομάστηκε σε **Αθλητικός Σύλλογος Καλαθοσφαίρισης Νέας Περάμου**.

Το 2010 ο Α.Σ.Κ. Νέας Περάμου συγχωνεύτηκε με τον Φιλαθλητικό Μεγάρων και δημιούργησαν την **Ένωση Νέας Περάμου-Μεγάρων**.

## Παραπομπές


## Δείτε επίσης
* Κατάλογος ποδοσφαιρικών σωματείων Ε.Π.Σ. Δυτικής Αττικής

## Εξωτερικοί σύνδεσμοι
* Ο Α.Γ.Σ. Νέας Περάμου στην Ε.Π.Σ. Δυτικής Αττικής

Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1939
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1939
Σταρ Τρεκ: Η Επόμενη Γενιά

**Σταρ Τρεκ: Η Επόμενη Γενιά** (αγγλικά:*Star Trek: The Next Generation* ) είναι μια αμερικανική τηλεοπτική σειρά επιστημονικής φαντασίας που δημιουργήθηκε από τον Τζιν Ροντενμπέρι. Αρχικά προβλήθηκε από τις 28 Σεπτεμβρίου 1987 έως τις 23 Μαΐου 1994 σε μορφή syndication, κι εκτείνεται σε 178 επεισόδια, ενώ αποτελείται από επτά κύκλους. Είναι η τρίτη σειρά στο franchise του Star Trek καθώς και η δεύτερη συνέχεια της Αρχικής Σειράς. Διαδραματίζεται στον 24ο αιώνα, όπου η Γη ανήκει σε μια Ομοσπονδία Πλανητών, και ακολουθεί τις περιπέτειες ενός αστρόπλοιου, του USS Enterprise D, στην εξερεύνηση του Γαλαξία.

Οι Τζιν Ροντενμπέρι, Μορίς Χάρλεϊ, Ρικ Μπέρμαν, Μαίκλ Πίλερ και Τζέρι Τεϊλορ εργάστηκαν ως εκτελεστικοί παραγωγοί σε διάφορες εποχές κατά τη διάρκεια της παραγωγής της σειράς. Η παράσταση ήταν πολύ δημοφιλής, φτάνοντας σχεδόν 12 εκατομμύρια θεατές στην 5η σεζόν της, με το τελευταίο επεισόδιο της σειράς το 1994 να παρακολουθείται από πάνω από 30 εκατομμύρια τηλεθεατές.Η επιτυχία της σειράς είχε ως αποτέλεσμα τη δημιουργία του Σταρ Τρεκ: Διαστημικός Σταθμός 9.Η σειρά κέρδισε πολλά βραβεία ανάμεσα σε αυτά και 19 βραβεία Emmy.

## Πλοκή
Η σειρά εξιστορεί τα ταξίδια του διαστημοπλοίου Έντερπραϊζ (Enterprise), κατά τη "συνεχής αποστολή του να ανακαλύψει παράξενους νέους κόσμους, να αναζητήσει νέα ζωή και νέους πολιτισμούς, να φτάσει θαρραλέα εκεί που κανείς δεν έχει φτάσει ποτέ.

## Κύριοι Ηθοποιοί και Χαρακτήρες
* Πάτρικ Στιούαρτ ως ο Ζαν-Λουκ Πικάρντ 
* Τζόναθαν Φρέικς, ως ο Ουίλλιαμ Ράικερ
* Μπρεντ Σπάινερ ως το ανδροειδές Ντέιτα
* Μάικλ Ντορν ως ο Γουόρφ
* Γκέιτς ΜακΦάντεν ως η γιατρός Μπέβερλι Κράσερ
* ΛεΒαρ Μπάρτον ως ο Τζόρντι Λα Φορτζ
* Μαρίνα Σίρτις ως η Ντιάνα Τρόι
* Γουίλ Γουίτον ως ο Ουέσλι Κράσερ
* Ντένιζ Κρόσμπι ως η Τάσα Γιαρ

## Παραπομπές

## Εξωτερικοί σύνδεσμοι
* Επίσημη ιστοσελίδα
* ''Star Trek: The Next Generation'' στο CBS
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές επιστημονικής φαντασίας
Κατηγορία:Ρομπότ στην τηλεόραση
Κατηγορία:Τηλεοπτικές σειρές τοποθετημένες στο μέλλον
Κατηγορία:Σταρ Τρεκ
Κατηγορία:Τηλεοπτικές σειρές σίκουελ
Κατηγορία:Τηλεοπτικές σειρές διαστημικής περιπέτειας
Κατηγορία:Τηλεοπτικά προγράμματα που έγιναν ταινίες
Οι γαμπροί της Ευτυχίας

Ο τίτλος **Οι γαμπροί της Ευτυχίας** μπορεί να αναφέρεται:

*Στην ελληνική ταινία του 1962
*Στην ελληνική ταινία του 2015, ριμέικ της ταινίας του 1962.
Ελληνικές εκλογές 2019

Ως **Ελληνικές εκλογές 2019** αναφέρονται οι παρακάτω εκλογές που έλαβαν ή θα λάβουν χώρα στην Ελλάδα:

* Ελληνικές ευρωεκλογές 2019
* Ελληνικές αυτοδιοικητικές εκλογές 2019
* Ελληνικές βουλευτικές εκλογές 2019

Κατηγορία:Εκλογές του 2019